Пасля двухбаковай сустрэчы Аляк­сандр Лукашэнка і Аляксей Мілер заклалі памятную капсулу на месцы будаўніцтва шматфункцыянальнага комплексу “Газпрам Цэнтр”. Затым разам агледзелі будаўнічую пляцоўку. Аляксей Мілер запэўніў Прэзідэнта, што аб’ект будзе пабудаваны якасна і ў самы кароткі тэрмін. Ужо ў канцы 2018 года горад будзе ўпрыгожваць сучасны шматфункцыянальны комплекс, які стане не толькі цэнтрам прыцягнення бізнесу і турызму, але і новай візітнай карткай Мінска.